Ehdotus NEUVOSTON ASETUS Euroopan yhteisöjen omien varojen järjestelmästä tehdyn päätöksen 2007/436/EY, Euratom soveltamisesta annetun asetuksen (EY, Euratom) N:o 1150/2000 muuttamisesta /* COM/2014/0704 final/2 - 2014/0332 (NLE) */





PERUSTELUT 1. EHDOTUKSEN TAUSTA Arvonlisäveroon (alv) ja bruttokansantuloon (BKTL) perustuvia, unionin talousarvioon otettavia jäsenvaltioiden maksuosuuksia (omia varoja), joihin viitataan asetuksessa (EY, Euratom) N:o 1150/2000 nimellä ’alv-varat ja täydentävä vara’, mukautetaan joka vuosi joulukuun ensimmäisenä työpäivänä. Mukautukset vaihtelevat vuosittain. Vuotta 2014 koskevat laskelmat osoittavat, että BKTL-varoihin on mahdollisesti tehtävä poikkeuksellisen suuria mukautuksia, sillä jäsenvaltiot ovat tehneet merkittäviä tarkistuksia aiempia vuosia koskeviin BKTL-tietoihinsa. Sen takia eräiden jäsenvaltioiden on asetettava käyttöön huomattavasti ennakoitua enemmän omia varoja. Koska komissio saa laskelmissa tarvittavat perustiedot jäsenvaltioilta, omiin varoihin vaikuttavat tiedot ovat kaikkien jäsenvaltioiden osalta käytettävissä vuosittain vasta lokakuussa. Asetukseen (EY, Euratom) N:o 1150/2000 perustuvien tämänhetkisten sääntöjen mukaan mukautetut määrät on asetettava käyttöön viimeistään joulukuun ensimmäisenä työpäivänä. Tätä määräaikaa ei ole mahdollista muuttaa. Tämä voi erityisesti varainhoitovuoden lopulla vaikeuttaa jäsenvaltioiden talousarviotilannetta, varsinkin jos kyseessä ovat hyvin suuret määrät, ja se saattaa jopa muodostaa merkittävän riskin jäsenvaltioiden taloudelliselle tai rahoitusvakaudelle. 2. EHDOTUKSEN SISÄLTÖ Jos mukautusten kokonaismäärä on poikkeuksellinen suuri, jäsenvaltiot voivat seuraavien edellytysten täyttyessä asettaa mukautuksista johtuvat määrät (alv- ja BKTL-saldot) käyttöön milloin tahansa joulukuun ensimmäisen työpäivän ja seuraavan vuoden syyskuun ensimmäisen työpäivän välisenä aikana: a) yksittäinen kynnysarvo ylittyy: jos jonkin jäsenvaltion alv- ja BKTL-saldojen kokonaismäärä on tämänhetkisten talousarviolukujen perusteella suurempi kuin kaksi kuukausittaista kahdestoistaosaa, jotka kyseisen jäsenvaltion on asetettava käyttöön alv-varojen ja täydentävän varan muodossa, ottaen huomioon Yhdistyneen kuningaskunnan hyväksi tehtävän budjettiepätasapainon korjauksen vaikutus kyseisiin varoihin; tai b) yleinen kynnysarvo ylittyy: jos kaikkia jäsenvaltioita koskevien mukautusten kokonaismäärä on tämänhetkisten talousarviolukujen perusteella enemmän kuin puolet tavanomaisen kahdestoistaosan kokonaismäärästä, joka kaikkien jäsenvaltioiden on asetettava käyttöön alv- ja BKTL-perusteisina omina varoina, ottaen huomioon Yhdistyneen kuningaskunnan hyväksi tehtävän budjettiepätasapainon korjauksen vaikutus kyseisiin varoihin. Vuonna 2014 neljällä jäsenvaltiolla olisi oikeus lykätä varojen käyttöön asettamista sen perusteella, että yksittäinen kynnysarvo (enemmän kuin kaksi tavanomaista kahdestoistaosaa) ylittyy. Kun tarkastellaan muiden vuosien tilannetta vuodesta 2002 lähtien, kahdella jäsenvaltiolla olisi ollut vastaava oikeus vuonna 2007. Koska myös yleinen kynnysarvo ylittyy vuonna 2014 (kaikkien jäsenvaltioiden alv- ja BKTL-saldot ovat yhteensä 9,5 miljardia euroa, kun puolet tavanomaisesta kahdestoistaosasta on alle 5 miljardia euroa), kaikki jäsenvaltiot voivat lykätä kyseisten saldojen käyttöön asettamista. Yleinen kynnysarvo on vuodesta 2004 lähtien ylittynyt vain vuonna 2007. Tätä muutosta sovelletaan jo niihin alv- ja BKTL-saldoihin, jotka on hyvitettävä komission tilille joulukuun ensimmäisenä työpäivänä vuonna 2014. Jokaisen jäsenvaltion, joka aikoo lykätä mukautuksista johtuvien määrien käyttöön asettamista joko kokonaan tai osittain, olisi ilmoitettava komissiolle hyvissä ajoin ja joka tapauksessa ennen joulukuun ensimmäistä työpäivää se päivämäärä tai ne päivämäärät, jolloin kyseiset määrät on tarkoitus asettaa käyttöön. Ilmoitus on sitova. Jos mukautusten määriä ei aseteta käyttöön komissiolle ilmoitettuna päivänä (ilmoitettuina päivinä), jäsenvaltion olisi maksettava korkoa asetuksen (EY, Euratom) N:o 1150/2000 11 artiklan edellytysten mukaisesti. Sen vuoksi tällä ehdotuksella tehtävät muutokset olisi otettava asianmukaisesti huomioon asetusta (EU, Euratom) N:o 609/2014 muutettaessa. Komissio on sitoutunut esittämään asetuksen muuttamista koskevan ehdotuksen viimeistään maaliskuun 2015 lopussa.[1]Sen vuoksi tällä ehdotuksella tehtävät muutokset olisi otettava asianmukaisesti huomioon asetusta (EU, Euratom) N:o 609/2014 muutettaessa. Komissio on sitoutunut esittämään asetuksen muuttamista koskevan ehdotuksen viimeistään maaliskuun 2015 lopussa.[2] 2014/0332 (NLE) Ehdotus Ehdotus NEUVOSTON ASETUS Euroopan yhteisöjen omien varojen järjestelmästä tehdyn päätöksen 2007/436/EY, Euratom soveltamisesta annetun asetuksen (EY, Euratom) N:o 1150/2000 muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 322 artiklan 2 kohdan, ottaa huomioon Euroopan atomienergiayhteisön perustamissopimuksen ja erityisesti sen 106 a artiklan, ottaa huomioon Euroopan komission ehdotuksen, ottaa huomioon Euroopan parlamentin lausunnon[3], ottaa huomioon Euroopan tilintarkastustuomioistuimen lausunnon[4], sekä katsoo seuraavaa: (1) Asetuksen (EY, Euratom) N:o 1150/2000[5] 10 artiklan 4–8 kohdan mukaisesti komission olisi laskettava mukautukset, jotka tehdään Euroopan yhteisöjen omien varojen järjestelmästä tehdyn neuvoston päätöksen 2007/436/EY, Euratom[6] 2 artiklan 1 kohdan b ja c alakohdassa tarkoitettuihin omiin varoihin (alv-varat ja BKTL:oon perustuvat omat varat, jäljempänä ’täydentävä vara’), ja ilmoitettava niistä jäsenvaltioille ajoissa, jotta jäsenvaltiot voivat tulouttaa kyseisten mukautusten määrät asetuksen (EY, Euratom) N:o 1150/2000 9 artiklan 1 kohdassa tarkoitetulle komission tilille joulukuun ensimmäisenä työpäivänä. (2) Poikkeustilanteissa kyseiset mukautukset voivat johtaa hyvin suuriin määriin, jotka voivat olla eräiden jäsenvaltioiden osalta huomattavasti suuremmat kuin alv-varojen ja täydentävän varan muodossa käyttöön asetettavat kaksi kuukausittaista kahdestoistaosaa, ja kaikkien jäsenvaltioiden osalta enemmän kuin puolet yhteenlasketuista jäsenvaltioiden kuukausittaisista kahdestoistaosista. (3) Velvoite asettaa näin suuret määrät käyttöön voi merkitä eräille jäsenvaltioille merkittävää taloudellista rasitusta, joka voi kuormittaa huomattavasti maan julkista taloutta erityisesti vuoden loppupuolella. (4) Jäsenvaltioiden olisi sen vuoksi voitava lykätä näiden määrien käyttöön asettamista seuraavan vuoden syyskuun ensimmäiseen työpäivään, jos tietyt edellytykset täyttyvät. (5) Jos jäsenvaltio päättää hyödyntää tätä mahdollisuutta, sen olisi ilmoitettava komissiolle hyvissä ajoin ennen joulukuun ensimmäistä työpäivää se päivämäärä tai ne päivämäärät, jolloin se aikoo asettaa mukautusten määrät käyttöön, jotta unionin käteisvaroja voidaan hallinnoida tehokkaasti. Jos jäsenvaltio ei aseta mukautettuja määriä käyttöön komissiolle ilmoitettuna päivänä tai ilmoitettuina päivinä, sen olisi maksettava korkoa asetuksen (EY, Euratom) N:o 1150/2000 11 artiklan edellytysten mukaisesti. (6) Tätä mahdollisuutta olisi ensimmäisen kerran sovellettava mukautuksiin, jotka on asetuksen (EY, Euratom) N:o 1150/2000 mukaisesti tuloutettava komission tilille joulukuun 2014 ensimmäisenä työpäivänä. (7) Asetusta (EY, Euratom) N:o 1150/2000 olisi sen vuoksi muutettava, ON HYVÄKSYNYT TÄMÄN ASETUKSEN: 1 artikla Muutetaan asetus (EY, Euratom) N:o 1150/2000 seuraavasti: Lisätään 10 artiklaan uusi 7 a kohta: ”7 a. Poiketen siitä, mitä tämän artiklan 4–7 kohdassa säädetään, jäsenvaltio voi tulouttaa tämän asetuksen 9 artiklan 1 kohdassa tarkoitetulle tilille määrät, jotka näiden kohtien mukaisesti on hyvitettävä komissiolle, viimeistään syyskuun ensimmäisenä työpäivänä seuraavana vuonna, jos jompikumpi seuraavista edellytyksistä täyttyy: (a) jos kyseisen jäsenvaltion olisi tuloutettava tämän asetuksen 9 artiklan 1 kohdassa tarkoitetulle tilille joulukuun ensimmäisenä työpäivänä määrä, joka on suurempi kuin kaksi kahdestoistaosaa kokonaismäärästä, joka kyseisen jäsenvaltion on hyvitettävä talousarvioon saman vuoden marraskuun 15 päivän tilanteen mukaan tämän artiklan 3 kohdan ensimmäisessä alakohdassa tarkoitettujen alv-varojen ja täydentävän varan osalta; tai (b) jos kaikkien jäsenvaltioiden olisi tuloutettava tämän asetuksen 9 artiklan 1 kohdassa tarkoitetulle tilille joulukuun ensimmäisenä työpäivänä kokonaismäärä, joka on enemmän kuin puolet saman artiklan 3 kohdan ensimmäisessä alakohdassa tarkoitettujen alv-varojen ja täydentävän varan osalta talousarvioon saman vuoden marraskuun 15 päivän tilanteen mukaan otettavan kokonaismäärän kahdestoistaosasta, soveltaen samassa alakohdassa tarkoitettuja vaihtokursseja. Jäsenvaltiot voivat soveltaa ensimmäistä alakohtaa vain siinä tapauksessa, että ne ovat ilmoittaneet komissiolle ennen joulukuun ensimmäistä työpäivää päätöksestään sekä maininneet päivämäärän tai päivämäärät, jolloin ne aikovat tulouttaa mukautuksia vastaavan määrän tämän asetuksen 9 artiklan 1 kohdassa tarkoitetulle tilille. Jos jäsenvaltio ei tulouta mukautuksia vastaavaa määrää tämän asetuksen 9 artiklan 1 kohdassa tarkoitetulle tilille toisen alakohdan mukaisesti komissiolle ilmoittamanaan päivänä tai ilmoittaminaan päivinä, sen on maksettava korkoa tämän asetuksen 11 artiklan edellytysten mukaisesti.” 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. Sitä sovelletaan määriin, jotka on tuloutettava asetuksen (EY, Euratom) N:o 1150/2000 9 artiklan 1 kohdassa tarkoitetulle tilille 30 päivän marraskuuta 2014 jälkeen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja SÄÄDÖSEHDOTUKSEEN LIITTYVÄ RAHOITUSSELVITYS 1. EHDOTUKSEN NIMI: 2. BUDJETTIKOHDAT: Luku ja momentti: Kyseiseksi vuodeksi budjetoitu määrä: 3. RAHOITUSVAIKUTUKSET ¨ Ehdotuksella ei ole rahoitusvaikutuksia ¨ Ehdotuksella ei ole rahoitusvaikutuksia menoihin, mutta sillä on seuraavat rahoitusvaikutukset tuloihin: (milj. euroa, yhden desimaalin tarkkuudella) || || Budjettikohta || Tulot[7] || 12 kk:n jakso, joka alkaa pp/kk/vvvv || [Vuosi n] Momentti || Vaikutukset omiin varoihin || || Momentti || Vaikutukset omiin varoihin || || Toteutuksen jälkeen || [n + 1] || [n + 2] || [n + 3] || [n + 4] || [n + 5] Momentti || || || || || Momentti || || || || || 4. PETOSTENTORJUNTA 5. MUITA HUOMAUTUKSIA Jäsenvaltiot voivat muutosten johdosta asettaa käyttöön alv-varojen ja täydentävän varan (luvut 31 ja 32) mukauttamiseen perustuvat määrät erissä edellyttäen, että mukautusten kokonaismäärä on poikkeuksellisen suuri (suurempi kuin yksittäinen tai yleinen kynnysarvo). Jos jäsenvaltiot päättävät hyödyntää tätä mahdollisuutta, osa vuotta 2014 koskevista omista varoista asetetaan mahdollisesti käyttöön vasta vuonna 2015. On vaikea ennakoida, missä määrin jäsenvaltiot päättävät lykätä maksuja. On hyvin epätodennäköistä, että kynnysarvot ylittyvät joka vuosi. Sen sijaan on mahdotonta etukäteen arvioida, ylittyvätkö kynnysarvot tiettynä vuonna. [1] Neuvoston asetus (EU, Euratom) N:o 609/2014, annettu 26 päivänä toukokuuta 2014, perinteisten, ALV- ja BKTL-perusteisten omien varojen käyttöön asettamisessa sovellettavista menetelmistä ja menettelystä sekä käteisvarojen saamiseksi toteutettavista toimenpiteistä (uudelleenlaadittu). [2] Neuvoston pöytäkirja 26. päivältä toukokuuta 2014 sisältää seuraavan yhteisen lausuman: ”Neuvosto ja komissio sopivat, että komissio toimittaa viimeistään vuoden 2015 maaliskuun loppuun mennessä ehdotuksen ALV- ja BKTL-perusteisten omien varojen käyttöön asettamisessa sovellettavia yksityiskohtaisia sääntöjä ja menettelyjä sekä käteisvarojen saamiseksi toteutettavia toimenpiteitä koskevan neuvoston asetuksen 12 artiklaksi, jotta myöhässä käyttöön asetetuista määristä maksettavien korkojen laskentamenetelmää voidaan tarkistaa. Lisäksi korkokannan tai -kantojen on oltava suhteellisuusperiaatteen mukaisia ja samalla on varmistettava, että järjestelmä käteisvarojen saamiseksi toimii moitteettomasti.” [3] EUVL C , , s. . [4] EUVL C , , s. . [5] EYVL L 130, 31.5.2000, s. 1. [6] EUVL L 163, 23.6.2007, s. 17. [7] Perinteisistä omista varoista (maatalousmaksut, sokerimaksut, tullimaksut) ilmoitetaan nettomäärät, jotka saadaan vähentämällä bruttomääristä 25 prosenttia jäsenvaltioiden kantokuluja.